Konferenčná liga UEFA 2024/2025

Konferenčná liga UEFA 2024/2025 je 4. ročník Konferenčnej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa uskutočnila v júli a auguste 2024, hlavná časť prebieha od 2. októbra 2024 do 28. mája 2025.
Finále sa odohrá 28. mája 2024 na štadióne Wrocław Stadium vo Vroclavi, v Poľsku. Víťaz Konferenčnej ligy UEFA 2024/2025 sa automaticky kvalifikuje do ligovej fázy Európskej ligy UEFA 2025/2026.
Priradenie asociačných tímov.
Celkom 164 tímov z 54 z celkových 55 členských krajín UEFA sa zúčastní Konferenčnej ligy UEFA 2024/2025. Jedinou výnimkou je Rusko, ktorého tímy UEFA vylúčila zo súťaží. Krajiny získali účastnícke miesta podľa koeficientov UEFA:
Rebríček UEFA.
Účastnícke miesta pre Konferenčnú ligu UEFA 2024/2025 boli rozdelené podľa koeficientu UEFA z roku 2023, do ktorého boli započítané výsledky klubov danej krajiny v európskych pohárových súťažiach od sezóny 2018/2019 do sezóny 2022/2023 vrátane.
Rozdelenie tímov.
Nasledujúca tabuľka znázorňuje rozdelenie tímov do kvalifikačných kôl a ligovej fázy.
Vylúčenie tímov z Ruska zo súťaží UEFA malo za následok nasledujúce úpravy:
Víťaz Európskej konferenčnej ligy 2023/2024 (Olympiakos) si zaistil účasť v Európskej lige a tým sa uvoľnilo jeho miesto v 2. predkole Konferenčnej ligy, a to malo za následok nasledujúce úpravy:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Konferenčnej ligy UEFA 2024/2025. V zátvorkách je spôsob kvalifikácie:
Popisky v zátvorkách ukazujú z akej pozície sa tím kvalifikoval:
Termíny.
Termíny pre odohranie jednotlivých kôl a ich žrebovanie sú uvedené nižšie. 
Kvalifikácia.
1. predkolo.
Žreb 1. predkola sa uskutočnil 18. júna 2024. Prvé zápasy sa odohrali 10. a 11. júla, odvety sú na programe 17. a 18. júla 2024.
2. predkolo.
Žreb 2. predkola sa uskutočnil 19. júna 2024. Prvé zápasy sa odohrali 23., 24. a 25. júla, odvety od 30. júla do 1. augusta 2024.
3. predkolo.
Žreb 3. predkola sa uskutočnil 22. júla 2024. Prvé zápasy sa odohrali 6., 7. a 8. augusta, odvety 13., 14. a 15. augusta 2024. Víťazi postúpili do 4. predkola Konferenčnej ligy.
4. predkolo.
Žreb 4. predkola sa uskutočnil 5. augusta 2024. Prvé zápasy sa odohrali 22. augusta, odvety 29. augusta 2024. Víťazi postúpili do ligovej fázy Konferenčnej ligy.
Ligová fáza.
Ligovú fázu Konferenčnej ligy UEFA 2024/2025 tvorí 36 tímov: 5 víťazov zo 4. predkola majstrovskej časti, 19 víťazov zo 4. predkola nemajstrovskej časti a 12 tímov vyradených zo 4. predkola Európskej ligy.
36 tímov je pre účely žrebovania rozdelených do 6 výkonnostných košov podľa klubového koeficientu UEFA z roku 2024, do ktorého sú započítané výsledky klubov v európskych pohárových súťažiach od sezóny 2019/2020 do sezóny 2023/2024 vrátane.
Každý tím bude čeliť jednému súperovi z každého koša. Žreb určil, ktorý zápas odohrajú doma a ktorý zápas odohrajú vonku. Tímy nemôžu čeliť súperom z vlastnej krajiny a môžu byť žrebované iba proti maximálne dvom tímom z tej istej krajiny. Žreb ligovej fázy sa uskutočnil 30. augusta 2024.
Vyraďovacia fáza.
Vyraďovacej fázy Európskej konferenčnej ligy UEFA 2024/2025 sa zúčastní 24 tímov. Tímy na 1. až 8. mieste postupujú priamo do osemfinále, zatiaľ čo tímy na 9. až 24. mieste budú hrať predkolo play-off. 
Predkolo play-off.
Žreb predkola play-off sa uskutočnil 20. decembra 2024 o 13:00 (SEČ). Prvé zápasy sa odohrajú 13. februára a odvety 20. februára 2025.
Osemfinále.
Žreb osemfinále sa uskutoční 21. februára 2025. Prvé zápasy sa odohrajú 6. marca a odvety 13. marca 2025.
Štvrťfinále.
Žreb štvrťfinále sa uskutoční 21. februára 2025. Prvé zápasy sa odohrajú 10. apríla a odvety 17. apríla 2025.
Semifinále.
Žreb semifinále sa uskutoční 21. februára 2025. Prvé zápasy sa odohrajú 1. mája a odvety 8. mája
Finále.
Finále sa odohrá 28. mája 2025 na Wrocław Stadium vo Vroclave.